ระวังจะโดน Bank farming…..
#ปลูกต้นไม้ไว้สร้างบ้าน

สวยดั่งแสงดาว
ระยิบงามแต้มแต่งประดับดิน
เรือนยอดสูงเทียมฟ้า
คุณค่าเกินพรรณนาเอ่ยเอื้อน
ไฉนเลยร่วงหล่นดอกงาม
ให้เหยียบย่ำผ่านทางเดิน
กล้าไม้สักราคาสามบาทในวันนั้น
จุดประกายไฟฝันคนผ่านทาง
หรือเห็นเพียงร่มเงาหลบร้อน
ยามแดดแรง........

#ปลูกต้นไม้ไว้สร้างบ้าน

หากปรารถนาสู่เสรีชนเสมือนดั่งมีแก้วอยู่สามประการอันจะนำพาเราก้าวไปสู่การมีอิสรภาพในการใช้ชีวิตอย่างบริบูรณ์

แก้วประการที่สองนั้นพูดถึงเรื่องการ
“สร้างความมั่นคงขั้นพื้นฐานของชีวิตด้านต่างๆให้ถึงพร้อม”

หนึ่งในนั้นก็คือการสร้างความมั่นคงด้านที่อยู่อาศัย ให้ถึงพร้อมทั้งของรุ่นตนเองและของรุ่นลูกรุ่นหลานถัดๆไป เพื่อให้ชีวิตนั้นง่ายขึ้นไปเรื่อยๆ

จะดีแค่ไหนหาก......

หากเราจะสร้างบ้านสักหนึ่งหลัง หากคนรุ่นลูกเราจะสร้างบ้านสักหนึ่งหลัง หากคนรุ่นหลานเราจะสร้างบ้านสักหนึ่งหลัง แล้วมีต้นไม้ที่ใช้เป็นวัสดุสำหรับสร้างบ้านเรื่อนปลูกเตรียมให้เสร็จสับ ชีวิตมันจะง่ายขึ้นขนาดไหน ถ้าเราไม่จำเป็นต้องหาเงินก้อนโตมาซื้ออิฐหินปูนทรายเพื่อก่อสร้างบ้านเรือน ชีวิตมันจะง่ายขึ้นขนาดไหนถ้าไม่ต้องหาเงินมาผ่อนบ้านเป็นเวลา 20-30 ปี

หนึ่งในรายจ่ายชิ้นโตที่ทำให้ผู้คนส่วนหนึ่งไปไม่ถึงการมีอิสรภาพในการใช้ชีวิตอย่างบริบูรณ์นั่นก็คือเรื่องของรายจ่ายด้านที่อยู่อาศัย

ให้รู้จักพอประมาณ มีเหตุมีผล และปลูกต้นไม้เตรียมไว้สร้างบ้านเรือนให้ถึงพร้อม

ร้อยเรียงกันจะได้ประมาณว่า…

บ้านควรหลังพอประมาณ (พอประมาณแก่ฐานะตน) มีเหตุมีผล เมื่อมีไม้เตรียมไว้พร้อมจะสร้างบ้านแล้ว ก็ไม่ควรจะไปสร้างบ้านเหล็กบ้านปูนให้สูญสิ้นเงินทองมากมาย เมื่อมีไม้เตรียมไว้สร้างบ้านแล้วก็ไม่ควรไปซื้อบ้านแล้วต้องหาเงินผ่อนบ้านเป็น 20-30 ปี

จริงอยู่….

คนเราชอบไม่เหมือนกัน แต่สิ่งใดเล่าคือความเห็นชอบโดยธรรม สิ่งที่ก่อเกิดจากสองมือเรา หรือสิ่งทีาก่อเกิดจากการทำลาย

ไม้ คือวัสดุที่เราสามารถปลูกได้เอง (หากมีที่ดิน) ปลูกแล้วก็ตัดได้ ตัดแล้วก็ปลูกใหม่ได้
ไม่เหมือน วัสดุบางอย่างทีาต้องระเบิดภูเขาเผากระท่อม ใช้แล้วก็หมดไปเกิดใหม่ยากหรืออาจใช้เวลานาน

ไม่ใช่ว่า เหล็ก อิฐ หิน ปูน ทราย นั้นใช้ไม่ได้
แต่ถ้าหากเรามีไม้ที่เป็นวัสดุที่เราสามารถเพาะปลูกได้เอง เราก็จะรบกวนทรัพยากรธรรมชาติอื่นๆน้อยลง

#ปลูกต้นไม้ไว้สร้างบ้าน

ต้นไม้บางชนิด 10 ปี ก็สามารถตัดมาสร้างบ้านได้

10 ปี อาจจะดูช้ากว่าจะได้สร้างบ้านเรื่อน สำหรับใครบางคน แต่จริงๆแล้วมันเร็วกว่ากว่าต้องผ่อนบ้าน 20-30 ปี

สำหรับใครบางคนที่มีเงินมากพอ การจะสร้างบ้านสักหลัก ก็คงไม่ใช่ปัญหาอะไรมากมาย

สำหรับใครบางคน ที่มีหน้าที่การงานมั่นคง มีรายได้มั่นคง การจนผ่อนบ้าน 20-30 ปี ก็คงไม่ใช่ปัญหาอะไรมากมาย

แต่สำหรับใครบางคน ที่ไม่ได้มีเงินมากมาย ไม่ได้มีหน้าที่การงานมั่นคง ไม่ได้มีรายได้มั่นคง แต่ถ้าหากท่านมีที่ดิน ผมว่าการปลูกต้นไม้เตรียมไว้สร้างบ้าน มันก็ไม่เลวเหมือนกันนะ

แต่….

จะปลูกต้นไม้ไว้สร้างบ้าน
จะซื้อ เหล็ก อิฐ หิน ปูน ทราย มาสร้างบ้าน
หรือจะผ่อนบ้าน 20-30 ปี
ก็สุดแท้แต่ปรารถนาของแต่ละคน

เมื่อโลกใบนี้มีผู้คนมากมาย
ย่อมหลากหลายความคิดหลากหลายความฝัน คงไม่มีความคิดใดความฝันใด ถูกต้องดีงามหรือผิดชั่วช้าเลวทรามไปเสียหมดทุกอย่าง หากเราพอใจ หากท่านพอใจ และอยู่ในกฏเกณฑ์ที่สังคมกำหนด

โลกใบนี้ถึงได้มีความแตกต่าง
เป็นธรรมดา…

#siamstr https://image.nostr.build/7416eed02e2a5675d73213d92d7c83de1fddeeb201f55fea2d1b2c7ffe48721b.jpg https://image.nostr.build/c9377b919cb21b4d478a7c0381df833f5e18cabe80deaff8b80234e897b63841.jpg https://image.nostr.build/399a92e4941a476bd4cbf5b0bf2d671207c42edf859068d6537db5e488ba1d52.jpg https://image.nostr.build/0130bd513d8b3b263c68ca96f0a6d493fdb52f14764387a88d631783f6bbb19f.jpg https://image.nostr.build/b58494576a52c41d960f36c7ffccc62389c19303ad8f5338df1ce3ba2cd0e9b8.jpg https://image.nostr.build/17e84e9cedc75d3c09bf602df3cd3c0121ce74dec77b45b725902a3bca9250a1.jpg

ปลูกต้นไม้ไว้สร้างบ้าน

ปลูกต้นไม้ไว้สร้างบ้าน

ปลูกต้นไม้ไว้สร้างบ้าน


แล้วใครจะเลี้ยงหมูให้ท่านกิน ?

ผมเลี้ยงให้ท่านกินก็ได้ หมูคุโรบูตะด้วย
เลี้ยงแบบธรรมชาติด้วย หมูได้วิ่งเล่น
ได้นอนปรักตมด้วย

เลี้ยงหมู stack sats ครับ
เนื้อนุ่ม อร่อย หวานเจี๊ยบ…

#siamstr https://image.nostr.build/477925385b280c445b08cfeb12d913487362c22f569c871a4322bd559fab0d50.jpg https://image.nostr.build/8b7ce07c15e9267bb202640cfae036378eb473f900c111c65d8e4ed192c95a3a.jpg https://image.nostr.build/7a0ea527245af24b5e574c025a73bbd665c7a1c52064e7717a60f132eeab0ea7.jpg


ในดินแดนที่กาลเวลาเหมือนจะหยุดนิ่ง
แต่วันคืนแท้จริงผ่านไปเร็วราวกับโกหก
ข้าพเจ้ายังรู้สึกได้ถึงความอ่อนเยาว์ของตน
ที่เหมือนพึ่งจะแตกเนื้อหมุ่นวัยสิบแปดปี
กำลังวังชานั้นราวกับม้าศึกพุ่งโจนทะยาน
และพร้อมที่จะปะทะไปในทุกสมรภูมิศึก

สุราแปดจอกที่สาดลงคอในคราเดียวนั้น
ก็มิอาจสร้างความเมามายแม้เพียงน้อยนิด
ม้วนยาเส้นที่ข้าพเจ้าสูบอัดควันลงปอดนั้น
ใหญ่เท่าแขนจนแสงไฟที่ปลายม้วนแดงโล้
สว่างไสวใช้ส่องนำทางได้ราวกับไฟฉาย

ข้าพเจ้าใช้มีดพร้าและจอบเสียมแทนพู่กัน
สร้างงานศิลปะชั้นสูงบนผืนดินอันแล้งแค้น
ละเลงสีเขียวให้ชุ่มฉ่ำด้วยต้นไม้กว่าหมื่นต้น
แต้มแต่งความงามด้วยดอกไม้ป่านานาพันธุ์
ให้ผลิดอกบานสะพรั่งอวดโฉมส่งกลิ่นหอม

เติมเต็มบรรยากาศด้วยผลไม้ป่ามากมาย
พร้อมให้สรรพชีวิตน้อยใหญ่ร่วมวงสังสรรค์
กว่าสิบปีที่กาลเวลาข้าพเจ้าเหมือนจะหยุดนิ่ง
แต่สรรพสิ่งรอบกายเปลี่ยนแปลงไปมากมาย
งานสำคัญของข้าพเจ้านั้นยังคงไม่เสร็จสิ้น

ว่าแล้วก็คว้าเอาใบไม้วิเศษมายัดใส่ปากเคี้ยว
ถือมีดถือพร้าเดินเข้าสวนพร้อมที่จะลุยงาน
แปดวันแปดคืนโดยไม่หลับไม่นอน........ https://image.nostr.build/a24147d1e640bc767971a8fb2be9d9a2bdc3ef978b736e328d1a5f2ecfcad659.jpg https://image.nostr.build/58ee174e130fb913777ca069af8781d43cec24c66159a40ba9f10ba942ddd4c8.png https://image.nostr.build/b16b740a229c25a41cb96c9ad974969b7b37b3584e5b3e71576857db44114059.png https://image.nostr.build/d9554c4bafdf055fae9b8004dda9faf892e8b6f6c926407e4121014f2d27d6c8.jpg https://image.nostr.build/3701c19987f867250e4fb15a1f0a91ddc661c3c23c398611b7dd8fe712294c3c.jpg https://image.nostr.build/0979fb175a837fa84723bf4f46adde6f616469b1bc237aadba80e2f93c3796c3.jpg


หิ่งห้อยมีแสงสว่างอย่างหิ่งห้อย
ตะเกียงมีแสงสว่างอย่างตะเกียง
กองไฟมีแสงสว่างอย่างกองไฟ
ดาวก็มีแสงสว่างอย่างดาว
พระจันทร์ก็มีแสงสว่างอย่างพระจันทร์
ใดๆล้วนมีความงดงามในแบบตน
จงเห็นคุณค่าในตัวเอง…..

#siamstr https://image.nostr.build/4750cc0d1833ec89c4b9b644c7e7eddb4f34b453795f8abe0290ab7cd7b3be92.jpg https://image.nostr.build/e90d36a2721309683bd19fe8e689ae9e3ed791f5f519aff3c588c3dc68b9ce0a.jpg https://image.nostr.build/606ea1b751a60c5fc5eac7fb4b941bb88510b6f5667732f460b1de56fc16e14a.jpg


เหนือกว่าการล่าคือการเลี้ยง
เลี้ยงโดยไม่ต้องเลี้ยงปลูกโดยไม่ต้องปลูก
คือสุดยอดแห่งความเหนือชั้น
หาใดเปรียบปาน….

ผักที่ปลูกเพียงครั้งเดียว
น้ำไม่ต้องรด ปุ๋ยไม่ต้องใส่ การไถพรวนก็ไม่จำเป็น แต่เก็บกินได้จนหลานของหลานบวช
มีมากมายหลายหลากชนิด

สัตว์ (ทั้งสัตว์บก สัตว์ปีก สัตว์น้ำ)
ที่เลี้ยงแบบปล่อยตามธรรมชาติ
เน้นให้หากินเองอาจให้อาหารเสริมบางนิดหน่อย เพื่อความเชื่องเวลาจะจับมาทำอาหารจะได้จับง่ายๆ ก็มีมากมายหลายหลากชนิด

พึ่งพาจากธรรมชาติบ้าง
ปลูกเองบ้าง เลี้ยงเองบ้าง
แลกเปลี่ยนกับมิตรสหายบ้าง
สิ่งไหนไม่มีหรือที่เราพึ่งตนเองไม่ได้
เราก็ใช้เงินแลกเปลี่ยนเอา

อันชีวิตของมนุษย์เรานั้นไม่จำเป็นต้องถึงขั้นที่ว่า ต้องพึ่งตนเองให้ได้เสียจนหมดทุกอย่าง
เพราะบางสิ่งอย่างนั้นมันแลกเปลี่ยนกันได้
แต่ขอให้เราพึ่งตนเองให้มากที่สุดเท่าที่เราจะทำได้ ไม่ใช่ว่าต้องพึ่งพาแค่เงินเพียงอย่างเดียว วันนึงหากไม่มีเงินหรือถ้าเงินมันไร้ค่าขึ้นมาจะลำบาก

“ แต่เงินทองนั้นไม่ใช่ของมายา แม้ข้าวปลาจะเป็นของจริง”

เพียงแค่เงินในปัจจุบัน มันไม่ใช่เครื่องมือในการเก็บกักเวลา เก็บกักความมั่งคั่งความมั่นคงที่ดีอีกต่อไป

เราจึงไม่ควรเก็บเพียงแค่เงินที่เป็นเงิน (Fiat money) หรือพึ่งพาเพียงแค่เงินเพียงอย่างเดียว

- เก็บทองคำไว้บ้าง อย่างน้อยๆถ้าเงินมันไร้ค่าขึ้นมา ก็ยังเหลือทองคำ

- มีที่ดินไว้สร้างบ้าน ปลูกต้นไม้ไว้สร้างบ้าน ให้ต้นไม้และพืชผลเติบโตเพิ่มมูลค่าและผลิดอกออกผล เพาะปลูกพืชพันธัญญาหารสร้างแหล่งอาหาร เพื่อความมั่นคงขั้นพื้นฐานของชีวิต

- ฝึกจิตให้รู้จักพอประมาณและมีเหตุผล พอประมาณในที่นี้คือ พอประมาณแก่ฐานะตน บ้านหลังพอประมาณ รถคันพอประมาณ เสื้อผ้าพอประมาณ อาหารพอประมาณ ดื่มกินก็พอประมาณ เมื่อมีความพอประมาณในการใช้ชีวิต และเรารู้จักพึ่งตนเองด้านต่างๆด้วย การจะก้าวไปสู่การมีอิสรภาพในการใช้ชีวิตก็จะง่ายขึ้น เพราะภาระค่าใช้จ่ายในการดำรงชีวิตเราจะไม่เยอะ

- และสุดท้าย จงศึกษา Bitcoin.

Fix the money fix the world.

แกงอ่อมปลาไหลน้อยหนึ่งตัว
ใส่ผักครึ่งสวน….

ซดไปแปดช้อนยังหาปลาไหลไม่เจอ
😅😅😅 https://image.nostr.build/56bb728cb551174520db9b55d35416747a5f0d726d7cbfe3aeef52dea3e57aa0.jpg https://image.nostr.build/46b699f80997fbb98f1ace384bbb54c3bf822468f7143d330d1e72ee9246c477.jpg https://image.nostr.build/9f620449e42958c9f9448058f858984a0b35d19290d2113c7b40ba61b5e1f591.jpg


หากดวงใจของท่านเป็นเสรีชน
แม้ว่าวันนี้ท่านจะยังเป็นทาส
แต่สักวันหนึ่งท่านจะเป็นเสรีชน
หากดวงใจของท่านเป็นทาส
แม้ว่าวันนี้ท่านจะเป็นเสรีชน
แต่สักวันหนึ่งท่านจะกลายเป็นทาส

#siamstr

คันนาที่ไม่ได้เป็นเพียงที่กักเก็บน้ำในนา
ผืนนาที่ไม่ได้เป็นเพียงที่ปลูกข้าว
กุ้ง หอย ปู ปลา พืชพันธุ์ธัญญหาร
เต็มท้องทุงนา…..

#หัวคันนาทองคำ

หากปรารถนาสู่เสรีชนเสมือนดั่งมีแก้วอยู่สามประการอันจะนำพาเราไปสู่การมีอิสรภาพในการใช้ชีวิตอย่างบริบูรณ์

ประการที่สองคือการสร้างความมั่นคงขั้นพื้นฐานด้านต่างๆของชีวิต

การสร้างความมั่นคงทางด้านอาหารก็เป็นหนึ่งในนั้น…. https://image.nostr.build/416e7a5c305f928c75246d84fb8368ab8e0a501d7d8de67ac11e09cf071a9530.jpg https://image.nostr.build/bb5fcdac44c8ec5411a37fed85f2ae0f48dd1df17f64271b1adddc42548afbfb.jpg https://image.nostr.build/fd5ec536b78a95b3623e496a3d9a0d7e0d83f6cd7c62bf47eb4278a22a528e5b.jpg https://image.nostr.build/35f97040428343cd5073ab621d269e7550672ee54dfaf4dceaf1546d92d892e8.jpg https://image.nostr.build/be04e3e4fc9a59bf97f7858772fdcfe3d0e5be7510f6e661b4de67953c2340e2.jpg

หัวคันนาทองคำ